

Základná škola, Hlboká cesta 4, 811 04 Bratislava

**ORGANIZÁCIA A VNÚTORNÝ PORIADOK ŠKOLSKÉHO KLUBU DETÍ**

**Platné od 1.10.2020**

# Prevádzka ŠKD a organizácia dňa

* Organizácia prevádzky sa riadi pokynmi Ministerstva školstva, vedy, výskumu a športu Slovenskej republiky, ktoré sú obsiahnuté v dokumente Manuál opatrení pre školy a školské zariadenia
* Výchovno-vzdelávacia činnosť v ŠKD sa uskutoční v ranných hodinách – ranný klub od 7:00 do 7:30hod. a v popoludňajších hodinách počas pracovných dní, v čase po skončení vyučovania do 17:30 hod.
* Výchovno – vzdelávacia činnosť bude prebiehať v tých istých triedach ako aj počas doobedňajšieho vyučovania, s výnimkou ranného klubu a zbernej triedy.
* Výchovno – vzdelávacia činnosť škd bude prebiehať v oddeleniach, ktoré sú nasledovné:

***Rozdelenie oddelení***

|  |  |  |
| --- | --- | --- |
| *Oddelenie* | *Trieda* | *Vychovávateľ* |
| I. Oddelenie | 1.A | Mgr. Rukavicová |
| II. Oddelenie | 1.B | Bc. Zatkalíková |
| III. Oddelenie | 2.A | Igondová |
| IV. Oddelenie | 2.B | Mgr. Václavíková |
| V. Oddelenie | 3.A | Belovova |
| VI. Oddelenie | 3.B | Bc. Kamenský |
| VII. Oddelenie | 4.A | Mgr. Halásová |
| VIII.Oddelenie | 4.B | M.A Arpášová |

***Organizácia dňa***

7:00 – 7:30 Ranný klub

11:40 – 13:30 Nástup vychovávateľov do oddelení, podľa rozvrhu

11:40 – 13:30 Obed podľa harmonogramu

13:30 – 14:00 Oddychová a relaxačná činnosť

14:00 – 15:30 Pobyt detí vonku (organizované a voľné hry)

15:30 – 16:00 Olovrant, Didaktické hry, príprava na vyučovanie, odchody detí

16:00 – 17:30 Individuálne hry podľa výberu detí, odchody detí

* Dieťa z klubu môže byť uvoľnené len na základe písomnej žiadosti zákonného zástupcu.

Vychovávateľ sa bude riadiť vyplneným harmonogramom dieťaťa. Žiadame Vás , aby ste zmenu v odchodoch písomne hlásili vychovávateľovi. Rodič je povinný vyzdvihnúť svoje dieťa do 17:30 hod.

* Vyzdvihnutie dieťaťa funguje prostredníctvom elektronického vrátnika, ktorý je pri vchode do budovy školy (pri lietačkách). Dieťa posielame pripravené dole k pani informátorke, ktorá následne pustí dieťa z budovy školy.

# Prihlasovanie a odhlasovanie dieťaťa do školského klubu detí

* Do školského klubu sa prihlasuje spravidla na začiatku školského roka, alebo na začiatku mesiaca , najneskôr však 3 dni pred nástupom do školského klubu. Na základe vyplneného a podpísaného zápisného lístka zákonným zástupcom, môže riaditeľ školy vydať rozhodnutie o prijatie do školského klubu detí.
* Odhlasovanie dieťaťa zo školského klubu , je potrebné taktiež najneskôr 3dni pred ukončením dochádzky.
* Prerušenie dochádzky do školského klubu sa vyplňuje v prípade, že dieťa nebude navštevovať školský klub len v určitých mesiacoch.
* Uhradená suma za školský klub sa nevracia.

# Príspevok na činnosť školského zariadenia (príspevok)

* Na činnosť školského zariadenia je zákonný zástupca žiaka povinný prispievať mesačne sumou 40 EUR.
* Ak má dieťa a jeho zákonný zástupca trvalý pobyt v mestskej časti Staré Mesto, je výška príspevku znížená o 10 EUR mesačne na jedno nezaopatrené dieťa. T.j. zákonný zástupca uhrádza mesačne sumu 30 EUR.
* Ak má zákonný zástupca v školskom zariadení školy druhé nezaopatrené dieťa na ktoré mesačne prispieva, je výška príspevku (za toto dieťa) znížená o 20 EUR. T.j zákonný zástupca uhrádza za druhé dieťa sumu 20 EUR.
* Ak má zákonný zástupca v školskom zariadení školy tretie a ďalšie nezaopatrené dieťa na ktoré mesačne prispieva, je výška príspevku (tretie a ďalšie dieťa) znížená o 30 EUR.
* Príspevok na činnosť školského zariadenia sa uhrádza mesačne vopred do 10.dňa daného mesiaca (príklad: za mesiac september zákonný zástupca uhradí príspevok do 10. septembra ) bankovým prevodom na číslo účtu školy:

**IBAN: SK61 0200 0000 0016 5720 7959**

* Úhradu príspevku zákonný zástupca preukáže výpisom z Internet bankingu. Najneskôr do 12.dňa v danom mesiaci.
* Ak rodič odhlási svoje dieťa z ŠKD v priebehu mesiaca, nemá nárok na vrátenie príspevku.

# IV. Práva a povinnosti detí a ich zákonných zástupcov v školskom klube detí

* Organizácia prevádzky sa riadi pokynmi Ministerstva školstva, vedy, výskumu a športu Slovenskej republiky, ktoré sú obsiahnuté v dokumente Manuál opatrení pre školy a školské zariadenia
* Okrem týchto vyššie spomínaných opatrení však naďalej platí aj nasledovné:

*Dieťa má právo na:*

* rovnoprávny prístup ku vzdelávaniu
* individuálny prístup rešpektujúci jeho schopnosti a možnosti, nadanie a zdravotný stav
* úctu k jeho vierovyznaniu, svetonázoru, národnostnej a etickej príslušnosti
* poskytovanie poradenstva a služieb spojených s výchovou a vzdelávaním
* výchovu a vzdelávanie v bezpečnom a hygienicky vyhovujúcom prostredí
* organizáciu výchovy a vzdelávania primeranú jeho veku, schopnostiam, záujmom, zdravotnému stavu a v súlade so zásadami psychohygieny
* úctu k svojej osobe a na zabezpečenie ochrany proti fyzickému, psychickému a sexuálnemu násiliu
* na informácie týkajúce sa jeho osoby a jeho výchovno–vzdelávacích výsledkov

*Dieťa je povinné:*

* neobmedzovať svojím konaním práva ostatných osôb zúčastňujúcich sa výchovy a vzdelávania
* dodržiavať poriadok školského zariadenia
* chrániť pred poškodením majetok školy a školského zariadenia
* konať tak, aby neohrozovalo svojím správaním bezpečnosť, ako aj zdravie a bezpečnosť iných zúčastňujúcich sa na výchove a vzdelávaní
* ctiť si ľudskú dôstojnosť svojich spolužiakov a zamestnancov školy, školského zariadenia
* rešpektovať pokyny zamestnancov školy, školského zariadenia, ktoré sú všeobecne záväznými právnymi predpismi, vnútornými predpismi školy

*Zákonný zástupca má právo:*

* vybrať pre svoje dieťa školu alebo školské zariadenie, ktoré poskytuje výchovu a vzdelávanie zodpovedajúce schopnostiam, zdravotnému stavu, záujmu a záľubám dieťaťa, jeho vierovyznaniu, svetonázoru, národnosti a etickej príslušnosti
* oboznámiť sa s výchovným programom školského zariadenia a poriadkom zariadenia
* byť informovaný o výchovných výsledkoch svojho dieťaťa
* na poskytovanie poradenských služieb vo výchove svojho dieťaťa

*Zákonný zástupca dieťaťa je povinný:*

* vytvoriť pre dieťa vhodné podmienky na plnenie si svojich povinností
* dodržiavať podmienky výchovno-vzdelávacieho procesu svojho dieťaťa určené školským poriadkom
* dbať na sociálne a kultúrne zázemie dieťaťa a rešpektovať jeho špeciálne výchovno–vzdelávacie potreby
* informovať školské zariadenie o zmene zdravotnej spôsobilosti jeho dieťaťa, jeho zdravotných potrebách alebo závažných skutočnostiach, ktoré by mohli mať vplyv na priebeh výchovy a vzdelávania
* nahradiť škodu, ktorú dieťa úmyselne zavinilo
* oznámiť školskému zariadeniu neprítomnosť dieťaťa na výchovno-vzdelávacom procese